
EXPUNERE DE MOTIVE
PRIVIND OPORTUNITATEA  PROIECTULUI DE  HOTĂRÂRE – privind  prelungirea Contractului de închiriere nr. 684/07.11.2016  pentru imobilul situat în Timişoara,  Bv Revoluţiei 1989 nr. 12 în care funcţionează Clinica de Cardiologie ASCAR  din cadrul Spitalului Clinic Municipal de Urgenţă Timişoara


 Având în vedere adresa cu nr. E-2732 din 11.09.2017, înregistrată la Primăria Municipiului Timişoara sub nr.SC2017- 022860/13.09.2017, a Spitalului Clinic Municipal de Urgenţă Timişoara, prin care se solicită prelungirea Contractului de închiriere nr.684/07.11.2016 încheiat în baza HCLMT nr. 118/18.10.2016, privind închirierea imobilului situat în Timişoara, Bv. Revoluţiei 1989 nr. 12 în care funcţionează Clinica de Cardiologie ASCAR;  
      Având în vedere acordul proprietarului imobilului Dl. Prof. Dr. Freund Peter George Oliver, înregistrat la Spitalul Clinic Municipal de Urgenţă Timişoara sub nr. 011828 din 03.07.2017.
 Având în vedere Procesul verbal nr.5/25.10.2017 al Comisiei de Negociere cu Terţii  a Consiliului Local al Municipiului Timişoara;
      Conform prevederilor art.199. alin.1din Legea nr. 95/2006 privind reforma în domeniul sănătăţii,republicată, autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.
     Având în vedere că în prezent   municipalitatea şi  spitalul  nu  dispun de spaţiu suplimentar în care pot fi translocate secţiile Clinicii de Cardiologie ASCAR care funcţioneză în imobilul mai sus amintit.
Considerăm oportună iniţierea unui proiect de hotărâre privind  prelungirea  contractului de închiriere nr. 684/07.11.2016  pentru imobilul situat în Timişoara, str. B-dul Revoluţiei 1989 nr. 12 în care funcţionează Clinica de Cardiologie ASCAR din cadrul Spitalului Clinic Municipal de Urgenţă Timişoara.




                   PRIMAR	,							VICEPRIMAR,
                Nicolae Robu							   Dan Diaconu




 ŞEF SERVICIU ŞCOLI-SPITALE,
                                                                                             Anca Lăudatu














         

